Isigidimi Sama-Xosa

Ipena Lama Xosa Pambili nto zakwethu Lihlaulelwa 4s.

Lenyanga. ngonyaka kwase kuqaleni.

Vol. XII. LOVEDALE, SOUTH AFRICA, OCTOBER 2, 1882. No. 144.

 AMAGOSA E “SIGIDIMI”

*Amatole Basin* Rev. Samuel Ntsiko

*Bedford* Mr. Martinus Jantjes.

*Blythswood* „ J. A. Bennie.

*Butterworth* „ Geo. Pamla.

*Cradock* „ Jonathan Mkosi.

*Farmerfield „*

*Fort Peddie* „ George Nqana.

*Graham's Toivn* „ Ntozini Ntshona.

*Gilton* „ James Kivit.

*Gatberg* „ Maneli Mabandla.

*Graaff Beinet* „ W. P. Momoti.

*Heald Town* „ Saul Msane.

*Jansenville*

*Oxkraal* Mr. Thomas Matumbu.

*Pearston '* „ Robert Plaatjes.

*Perksdale* „ Benj. Sakuba.

*Port Alfred* „ Ernest Nquka.

*Port Elizabeth* „ J. S. Adams.

 ,, „ K. Zozi.

*Somerset East* „ January J. Taho.

*Uitenhage* „ I. W. Wauohope.

*Whittlesea* „ William Mciteka.

 Isigidimi sama-xosa

 *NGOM-VULO, OCTOBER* 2, 1882.

 IHLOMELO KUBU FUNDISI OBUZELEYO.

Ngokwesigqibo sentlanganiso yaba fundisi base Inde­pendent eyabingo May e Bayi u Mr. T. S. van Booyen, ungeniswe ebufundisini obuzeleyo ngoku bekwa kwezandla, ngo 27 September, e Bedford. Aba fundisi ababahlulelwe lomsebenzi wokubeka izandla ngo Rev. Edw. Solomon, Rev. Dr. Stewart, Rev. James read Sen., no Rev. James van Booyen, umkuluwe wake; siya kolwa ukuba bekuko nabanye. U Rev. Timothy van Booyen yindodana entsha eyigqibe apa e Lovedale imfundo yayo. Upumile ezandleni zaba fundisi balapa iminyaka ngoku mibini ezeleyo. Intsikelelo yo Pezu-Konke ngamana yamgubungela. Uza kupata ibandla elimnyama apo e Nyara, ebeli pantsi ko Mr. Solomon ixa eli lonke.

AMA BULU NABA MNYAMA.

Intlanganiso yama Bulu ebise Cradock pakati ko September ifikile, yabuya yadlula; nokuba ukufunda ingxelo yehambiso zayo makube yinto ebulalayo, nehlungisayo kumntu omnyama kungabehle kuqashwe. Ingaba yinto elusizi kunene kuti ukuti lentlanganiso yaba zalwane betu abateta isi Bulu, ibimenyelwe ukuza kuyila elona qinga lokumhluta ontsundu okuncinane—kukuncinane kanye betu—acingelwa ukuba unako; kuba kuyo bekuko abezinxiba-mxaka nabazi ngqondi abanoku funyanwa apa e Koloni; umnumzana u Honourable J. H. Hofmeyer, M.L.A., no Mr. L. H. Goldscmidt, M.L.A., bebekuyo, masiti kwa sisaqala asifumani zisihla ezintetweni zabo. Kanti ke noko kungatiwa isininzi sabo batetayo babezimisele ukuba beze ko ngqu-pantsi bezicaka zabo, bapange i—masiti into engekoyo, kuba kakade omnyama uze. Yinto esimangalisayo ukufumana abantu abakwi simo sefama becita into eninzi yexesha ekuxoxeni ngati. Ukuba tina besikule ndawo ifama zikuyo, besiya kucingela ukuba omnyama ule ngezantsi kwetu—esingeze sacita into eninzi yengxawa nohlwaya pezu kwake; besiya kuyiyeka i *arme schepsel*—njengokuba esitsho—izidlele into zayo, siziyilele sizilingele, sizihambisele ezona nto zoba luncedo kuti’ Ehla Lengcamango ayiwa ngenanga ama Bulu, ngango kuba acingele ukuba yeyona nto afanele ukuyenza kwisimo sawo esipezulu. Ehlele kwi tafa lokuba abe ecazu-cazulula unwele nomnyama, ngendawo yokuba le tiki mayifunyanwe ngubanina, ngubanina omakangayi fumani. Ati omnyama

upile ngawo, malungana nokwabiwa kwe mali zokuhlaulela izikolo, esitsho elibele ukuba omnyama naye uyayirola irafu, ze agqitise xa kukangelwe oko anako, noko banako aba mhlope. Enye imposiso ate eyela kuyo, engenzi ngabom, yeyoku cingela ukuba umntu omnyama uyifumana yedwa imali ebalulwa pantsi kwezikolo ekutiwa zezaba fundisi, *(Mission Schools)* elibala ukuba into eninzi kuzo yeyentsapo emhlope. Utyapile ukuba u Mr. Hofmeyer, ayalate le mposiso kunye nezinye engebe zinge nziwanga kuba beku ngeko mbangi yokuba zide zenziwe.

Asina xesha nandawo kule nyanga lokuba siyicikide ingxoxo; oko singakwenza mhlaimbi ngelinye elizayo. Ngako konke ukusulungeka siti besingazi ukuba besiya kude sipikise inteto ezinje zipuma entlanganisweni yama Bulu, eqalwe ngoku lixesha elingu mnyaka onento nga pezulu. Waye velana kangaka umbali wale nteto nezonto ekwakusitiwa yondele kuzo ngelo xesha, ngangokuba nge linye ixesha kwaba cebeshu ukuba abalele e Free State kuba seki bentlanganiso, enqwenela ukwazi ukuba omnyama unokungena na. Ngelo xesha kwaku sitiwa iyilelwa ukuba yenze abantu beli lizwe “imbumba yama nyama;” imanye bonke abanqwenela lento yenzekile, abaya kusebenza ukuba yenzeke, embumbeni enye. Asi sanga ke ngoko xa kute sizicingela ngolu hlobo izinto ekondelwe kuzo yintlanganiso yama Bulu satuswa kukuva inteto zawo e Cradock. Ngo­ku siqondile ukuba into efunwa ngamanye ama fama liyelenqe loku minxela tina. Sinosizi ukufumana ukuba kunjalo. Besisiti tina fan’ukuba ngoku seku cacile kubaninakubani ukuba eyona nto ifanele ukubako kukuvelwana kubekwane, kakulu ezintweni zokwahluka kwe ntlanga nenteto. Umnqweno wetu wokuba sanga isimo sefama singamnandi kuzo awugqitwe nangokabani; singali takazela nge ntliziyo yetu yonke, lonke inyatelo elisingele ekusondezeni imfundo emigubasini yezindlu zefama; kodwa sicinga ukuba into enqwenelwa ngabanye bama Afrikander, yokuba kujikwe imali enceda imfundo yaba mnyama, iye kufundisa usapo lwama Bulu, ayibu yata bunga pantsi kobo bokuba ati umntu, ngakuba inja yake ilambile, anqumle umsila wayo ayipe wona.

UKU QWETYWA KWE MPILO.

Isaziso sika Mr. Lewis L. Michell, inene elongamele imicimbi yoku gcinwa kwe mali, libandla abati ngoku soma yi *Standard Bank of British South Africa, Limited,* eso funyanwa kwi bala lezaziso kwipepa letu lanamhla, siyazi tetela ngo kwaso. Kolo memezo, umncedisi-mpati womsebenzi woku boleka noku gcina imali, uti ibandla ahambisa umsebenzi walo e Bayi ligqibe kwelokuti malike lenze amavukela-ntloko, limise i Banki kula mimandla ingapaya kweli letu, eyaziwa ngoku miwa kakulu ngabe bala letu, elama Mfengu nama Tato—e Gcuwa nase Mtata. Kunjenjenje ke siya temba ukuba akusa kubako bani uya kunyusa amagxa, emkise nomoya, abe esiti, “Into leyo yeyama Ngesi; iziselwe wona apa mna anditeni “nayo. Ingaya kwa Notanda.” Kwi saziso sake u Mr. Michell angaba akatanga wamalata omnyama, wati nditsho kuwe nantsi, kodwa kwa lento yoku tumela isaziso ku Mcokeli weli pepa lendaba, kunye no myalezo wokuba masi guqulelwe esi Xoseni sifakwe esi *Gidimini,* kunye nengxelo yenkolo yebandla apatele lona edubule ekutyalweni kwe Banki, zonke ezi zinto zalata ekubeni kutetwa kuwe Mfengu; kutetwa kuwe Mgcaleka; kutetwa nawe Mtembu. Kutiwa, Gcina ukozo